laion/Wikipedia-Exotic huggingface dataset:
NBA-ს წლის მწვრთნელის ჯილდო

ნაციონალური საკალათბურთო ასოციაციის წლის მწვრთნელის ჯილდო - სეზონის საუკეთესო მწვრთნელს გადაეცემა 1962-63 წლიდან მოყოლებული. გამარჯვებულს გადაეცემა რედ ორბეხის თასი - რედ ორბეხის პატივსაცემად დარქმეული, რომელიც დაეხმარა ბოსტონ სელტიქსს 9 NBA-ის ჩემპიონის ტიტულის მოპოვებაში 1956-1966 წლებში. გამარჯვებული გამოვლინდება რეგულარული სეზონის დასრულების შემდეგ სპორტული ჟურნალების ავტორების მიერ აშშ და კანადა-ში. ამ იდეის წამოწყებიდან, ეს ჯილდო 40 სხვადასხვა მწვრთნელს გადაეცა. უკანასკნელი გამარჯვებული ამ ტიტულის სან-ანტონიო სპურსის მთავარ მწვრთნელო - გრეგ პოპოვიჩია. დონ ნილსონს და პეტ რაილის ეს ჯილდო 3-3 აქვთ მოგებული, მაშინ როდესაც ჰაბი ბრაუნს, ბილი ფიტჩს, კოტონ ფიტზიმონს, გრეგ პოპოვიჩს და გენი შუს კი 2-2 აქვთ მოპოვებული. არცერთ მწვრთნელს არ მოუგია ჯერჯერობით ზედიზედ 2 წლის მანძილზე. რაილი არის ერთადერთი მწვრთნელი, რომელიც დასახელებული იქნა 3-ჯერ სხვადასხვა გუნდებთან ერთად ყოველ ჯერზე. ლარი ბირდი არის ერთ-ერთი მათგანი, რომელსაც ასევე MVP ტიტული აქვს მოგებული როგორც მოთამაშეს. ბილ შერმენი და ლენი უილკინსი არიან მხოლოდ ის მწვრთნელები, რომლებიც ნეისმიტის კალათბურთის დიდების დარბაზში იქნენ შეყვანილი როგორც მოთამაშეები, ასევე მწვრთნელები. ჯონი კერი არის ერთადერთი მწვრთნელი, რომელმაც ეს ჯილდო წაგებული მაჩვენებლის (33-48 ჩიკაგო ბულზის მწვრთნელი 1966-67 წლებში) მიუხედავად შეძლო მოგება. კერი დასახელებული იქნა, რადგან მან შეძლო ჩიკაგო ბულზის გაყვანა გუნდის არსებობის პირველივე წელს პლეი-ოფში. NBA 50 საუკეთესო მოთამაშე NBA ისტორიაში a არჩეული იქნა 10 საუკეთესო მწვრთნელს შორის NBA ისტორიაში. b მაიკ დენტონის ასევე აქვს იტალიის მოქალაქეობა. წლის წმვრთნელი წლის მწვრთნელი დაარქივებული 2012-05-27 საიტზე Wayback Machine.
მიკაელ სილბერბაუერი

მიკაელ კაპელგაარდ სილბერბაუერი (დ. 7 ივლისი, 1981) — დანიელი ფეხბურთელი. ამჟამად თამაშობს შვეიცარიის სუპერლიგის კლუბ „იანგ ბოიზში“ ცენტრალური ნახევარმცველის პოზიციაზე. დანიის ეროვნულ ნაკრებში გამართული აქვს 24 მატჩი და ერთი გოლი აქვს გატანილი. Michael Silberbauer profile დაარქივებული 2012-10-10 საიტზე Wayback Machine. Dansk Boldspil-Union Oldtimers – Silberbauer Michael დაარქივებული 2011-07-16 საიტზე Wayback Machine. AaB Sport Michael Silberbauer profile დაარქივებული 2012-08-14 საიტზე Wayback Machine. Voetbal International
ნიკლას პედერსენი

ნიკლას პედერსენი (დ. 10 ოქტომბერი, 1987) — დანიელი ფეხბურთელი. ამჟამად თამაშობს ნიდერლანდების ერედივიზიის კლუბ „გრონინგენში“ თავდამსხმელის პოზიციაზე. დანიის ეროვნულ ნაკრებში გამართული აქვს 7 მატჩი. National team profile დაარქივებული 2012-10-11 საიტზე Wayback Machine. Danish Superliga statistics HvemVandt.dk profile დაარქივებული 2007-08-13 საიტზე Archive.isCategory:Webarchive template archiveis links Voetbal International profile დაარქივებული 2012-08-06 საიტზე Wayback Machine.
ძვ. წ. 170

ვიკისაწყობში არის გვერდი თემაზე: ძვ. წ. 170 ლუციუს აქციუსი — რომაელი დრამატურგი და ფილოლოგი (გ. დაახ. ძვ. წ. 90)
იერინგი

იერინგი (დან. Hjørring) — ქალაქი დანიაში, ჩრდილოეთ იუტლანდიის რეგიონში. იერინგის მუნიციპალიტეტის ადმინისტრაციული ცენტრი და მთავარი ქალაქი. 2012 წლის მონაცემებით მოსახლეობა 24 867 ადამიანს შეადგენს. იერინგი დანიის ერთ-ერთი უძველესი ქალაქია, 1993 წელს მან საბაზრო ქალაქობის 750-ე იუბილე აღნიშნა. არქეოლოგიური აღმოჩენები მიუთითებენ, რომ ეს ტერიტორია დასახლებული იყო ჯერ კიდევ 10 000 წლის წინ. 1819 წელს ქალაქის უდიდესი ნაწილი ხანძარმა გაანადგურა. ქალაქში კარგი შესაძლებლობებია საგანმანათლებლო კუთხით. ფუნქციონირებს ბიზნეს და ტექნიკური კოლეჯები. დანიის ქალაქების სია Hjørring Kommune på nettet efter sammenlægningen დაარქივებული 2009-06-10 საიტზე Wayback Machine. Hjørring Kommune på nettet før sammenlægningen დაარქივებული 2018-03-31 საიტზე Wayback Machine. Hjørring Turistbureau Hjørring erhversråd დაარქივებული 2008-12-25 საიტზე Wayback Machine. Vendsyssel Historiske Museum Vendsyssel Kunstmuseum ↑ Byopgørelsen 1. januar 2012 (PDF).
ჰერსჰოლმი

ჰერსჰოლმი (დან. Hørsholm) — ქალაქი დანიაში, ერესუნის სრუტის სანაპიროზე, კოპენჰაგენიდან დაახლოებით 25 კილომეტრით ჩრდილოეთით. 2012 წლის მონაცემებით მოსახლეობა 45 865 ადამიანს შეადგენს. ქალაქი განვითარდა ჰირსხოლმის სასახლის ირგვლივ, რომელიც 1730-იან წლებში აშენდა. 1739 წელს ჰერსჰოლმს საბაზრო ქალაქის სტატუსი მიენიჭა. ჰერსჰოლმის ეკონომიკა მჭიდროდაა დაკავშირებული ინჟინერიასთან და საინფორმაციო ტექნოლოგიებთან. დანიის ქალაქების სია Hørsholm Egns Museum დაარქივებული 2005-10-25 საიტზე Wayback Machine. Hørsholm Midtpunkt Hørsholm Kirke Dansk Center for Byhistorie - Hørsholm
ძვ. წ. 172

ვიკისაწყობში არის გვერდი თემაზე: ძვ. წ. 172 კვინტუს ფულვიუს ფლაკუსი — კონსული
ფრედერიქსჰავნი

ფრედერიქსჰავნი (დან. Frederikshavn) — ქალაქი დანიაში, იუტლანდიის ნახევარკუნძულის ჩრდილოეთ-აღმოსავლეთ სანაპიროზე, ფრედერიკსჰავნის მუნიციპალიტეტში. სიტყვა ფრედერიქსჰავნი დანიურად „ფრედერიქის ნავსადგურს“ ნიშნავს. თავდაპირველად ქალაქს ფლადსტრანდი ერქვა. 2012 წლის მონაცემებით ქალაქის მოსახლეობა 23 295 ადამიანს შეადგენს. ფრედერიქსჰავნი მნიშვნელოვანი დამაკავშირებელი წერტილია დანიას, შვედეთსა და ნორვეგიას შორის საბორნე მიმოსვლაში. ქალაქი ცნობილია თავის თევზის სარეწაო ნავსადგურით. ფრედერიქსჰავნის უძველესი შენობაა XVI საუკუნის ფისკერკლინგენი, თუმცა ამჟამად არსებული სახლების უმრავლესობა XVIII-XIX საუკუნეებშია აშენებული. 1818 წელს ფრედერიქსჰავნმა სავაჭრო ქალაქის სტატუსი მიიღო და მეფე ფრედერიკ VI-ის პატივსაცემად ამჟამინდელი სახელი ეწოდა. დანიის ქალაქების სია Frederikshavn ↑ BEF44: Population 1st January, by urban areas database from Statistics Denmark
გლოსტრუპი

გლოსტრუპი (დან. Glostrup) — ქალაქი დანიაში, დედაქალაქის ოლქში, კოპენჰაგენის ერთ-ერთი დასავლეთი გარეუბანი. წარმოადგენს გლოსტრუპის მუნიციპალიტეტის ადმინისტრაციულ ცენტრს. 2015 წლის მონაცემებით მისი მოსახლეობა 22,357 ადამიანია.. დანიის ქალაქების სია მუნიციპალიტეტის საიტი glostrupsogn.dk ↑ De Kommunale Nøgletal Danish. noegletal.dk (2015). ციტირების თარიღი: 12 იანვარი, 2016.
ძვ. წ. 173

ვიკისაწყობში არის გვერდი თემაზე: ძვ. წ. 173 ვანგ ჭი — ჩინელი იმპერატორი, ხანის დინასტიის წარმომადგენელი
ჰადერსლევი

ჰადერსლევი (დან. Haderslev) — ქალაქი დანიაში, სამხრეთ დანიის რეგიონში. 2012 წლის მონაცემებით მოსახლეობა 21 396 ადამიანს შეადგენს. წარმოადგენს ჰადერსლევის მუნიციპალიტეტის ადმინისტრაციულ ცენტრსა და მთავარ ქალაქს. ჰადერსლევი გაშენებულია ხეობაში, ბალტიის ზღვის ჰადერსლევის ფიორდის სანაპიროსთან. იგი სავარაუდოდ ვიკინგებმა დააარსეს, ერთი საუკუნით ადრე, სანამ 1292 წელს სამეფო ქალაქის სტატუსს მიიღებდა. ამის შემდეგ იგი სამხრეთ იუტლანდიის მთავარი სავაჭრო ცენტრი გახდა. 1327 წელს პირველად იხსენიება ჰადერსლევჰუსის სამეფო სასახლე. იგი კათედრალის აღმოსავლეთით მდებარეობდა. მომდევნო საუკუნეებში ქალაქი აყვავდა, აშენდა გოტიკური კათედრალი და მეორე, ჰანსბორგის ციხესიმაგრე (დაიწვა 1644 წელს), რომელიც კრონბორგის მსგავსი იყო. კოპენჰაგენში გავრცელებული შავი ჭირის გამო, მეფე კრისტიან IV-მ აქ იქორწინა. XVI საუკუნეში, ჰადერსლევი ერთ-ერთი პირველი სკანდინავიური ქალაქი გახდა, სადაც პროტესტანტულმა რეფორმაციამ შეაღწია. დანიის ქალაქების სია ოფიციალური საიტი ↑ BEF44: Population 1st January, by urban areas database from Statistics Denmark
დიდი მწვანე ველი

დიდი მწვანე ველი — რეჟისორ მერაბ კოკოჩაშვილის ფილმი. გამოვიდა 1967 წელს. ფილმში მოთხრობილია მწყემს სოსანას ამბავი, რომელიც სოფლიდან ცოლ-შვილს ველზე ჩამოიყვანს, სადაც ნახირს მწყემსავს. მაგრამ ველზე ნავთობის ჭაბურღილის აღმოჩენის შემდეგ სოსანას ცხოვრებაში ყველაფერი ირევა. ფილმში მთავარ როლს ასრულებს დოდო აბაშიძე. ფილმმა მიიღო დიპლომი საუკეთესო რეჟისურისთვის, საუკეთესო ოპერატორული ნამუშევრისთვის და მამაკაცის საუკეთესო როლის შესრულებისთვის 1968 წლის ერევნის კინოფესტივალზე. „დიდი მწვანე ველი“ [დაარქივებული] — ეროვნული ფილმოგრაფია
ნიოსის ტბა

ნიოსის ტბა (ფრანგ. Lac Nyos) — კრატერული ტბა კამერუნში. მდებარეობს ჩრდილო-დასავლეთის რეგიონის მენჩუმის დეპარტამენტში. 1986 წლის 21 აგვისტოს, ტბაზე მოხდა ლიმნოლოგიური კატასტროფა, რომელმაც შეიწირა 1700 ადამიანის სიცოცხლე. ორი წლით ადრე, 1984 წლის 15 აგვისტოს, მსგავსი კატასტროფა დატრიალდა ასევე კამერუნში, მანუნის ტბაზე, სადაც მსხვერპლთა რაოდენობამ 37-ს მიაღწია. ორივე კატასტროფის დროს ტბიდან დიდი სისწრაფით ამოიფრქვა ნახშირორჟანგი (CO2). გაზმა გაანადგურა ტბის გარშემო 27 კმ-ის რადიუსში არსებული ყველა ცოცხალი არსება. ↑ 1.0 1.1 Lake Nyos Dam Assessment. დაარქივებულია ორიგინალიდან — 2012-03-31. ციტირების თარიღი: 2012-07-12.
ტროპოპაუზა

ტროპოპაუზა (ბერძნ. τροπος – შემობრუნება, შეცვლა და παῦσις – შეჩერება, შეწყვეტა) — დედამიწის ატმოსფეროს ფენა, ეგრეთ წოდებული გარდამავალი ფენა ტროპოსფეროსა და სტრატოსფეროს შორის. სისქე რამდენიმე ასეული მეტრიდან 2-3 კმ-მდე. ტროპოპაუზაში ტემპერატურის გრადიენტი მცირდება, ხშირია ტემპერატურის ინვერსიაც. ტროპოპაუზის სიმაღლე დამოკიდებულია გეოგრაფიული განედზე (პოლარულში დაბლაა, ტროპიკულში მაღლა), წელიწადის დროზე (ზაფხულში უფრო მაღლაა, ვიდრე ზამთარში), აგრეთვე ციკლონურ მოქმედებაზე (ციკლონებში უფრო დაბლაა, ვიდრე ანტიციკლონებში). ზოგიერთი რაიონის თავზე ხშირად აღინიშნება ტროპოპაუზის დარღვევა და ხელახალი ჩამოყალიბება. დედამიწის ატმოსფეროში პოლარულ რაიონებში ტროპოპაუზა განლაგებულია 8-12 კმ სიმაღლეზე, ხოლო ეკვატორზე — 16-18 კმ სიმაღლეზე. სუბტროპიკებში შეინიშნება ტროპოპაუზის წყვეტა. სტრატოსფერო ტროპოსფერო ჰიონოსფერო ტროპოპაუზა — სტატია დიდი რუსული ენციკლოპედიიდან (რუსული)
სტრატოპაუზა

სტრატოპაუზა (ლათ. stratum – ფენა და ბერძნ. pausis – შეჩერება) — დედამიწის ატმოსფეროს ფენა, ეგრეთ წოდებული გარდამავალი ფენა სტრატოსფეროსა და მეზოსფეროს შორის. სტრატოსფეროში ტემპერატურა სიმაღლესთან ერთად მატულობს, ხოლო საკუთრივ სტრატოპაუზა წარმოადგენს ფენას, სადაც ტემპერატურა მაქსიმუმს აღწევს. სტრატოპაუზაში ტემპერატურა უდრის 0 °C-ს. აღნიშნული, მოვლენა არა მხოლოდ დედამიწისთვის, არამედ ყველა იმ პლანეტისთვისაა დამახასიათებელი, რომლებსაც ატმოსფერო გააჩნიათ. დედამიწაზე სტრატოპაუზის სიმაღლეა 50-55 კმ. მეზოპაუზა ტროპოპაუზა თერმოპაუზა სტრატოპაუზა — სტატია დიდი რუსული ენციკლოპედიიდან (რუსული)
ძვ. წ. 174

ვიკისაწყობში არის გვერდი თემაზე: ძვ. წ. 174 მოდუ — ხუნების მეოთხე მმართველი და ხუნუს იმპერიის დამაარსებელი.
ზომბა (ქალაქი)

ზომბა (ინგლ. Zomba) — ქალაქი მალავიში. სამხრეთი რეგიონისა და ზომბის რაიონის ადმინისტრაციული ცენტრი. ბრიტანელების მმართველობის პერიოდში იყო ნიასალენდის დედაქალაქი. ასევე იყო დამოუკიდებელი მალავის დედაქალაქი 1975 წლამდე. ქალაქის ცენტრი მდებარეობს ზღვის დონიდან 848 მეტრ სიმაღლეზე. ქალაქში არსებობს მცირე აეროპორტი. ქალაქის მოსახლეობა წლების მიხედვით: Zomba, Malawi Page ზომბა ↑ Zomba, Malawi Page. დაარქივებულია ორიგინალიდან — 2012-09-13. ციტირების თარიღი: 2012-02-23. ↑ Zomba. World Gazetteer. დაარქივებულია ორიგინალიდან — 2012-09-13. ციტირების თარიღი: 2012-02-23.
მეზოსფერო

მეზოსფერო (ბერძ. μεσο — „საშუალო“, „შუალედური“ და σφαῖρα — „სფერო“) — დედამიწის ატმოსფეროს ფენა. ვრცელდება 50-55-იდან 80 კმ-მდე. მდებარეობს სტრატოსფეროს ზევით. დამახასიათებელია, რომ მეზოსფეროში სიმაღლის მომატებასთან ერთად იკლებს ტემპერატურა: 0°C-იდან (ქვემო საზღვარზე) -90°C-მდე (ზემო საზღვარზე). ტერმინი შემოღებულია გეოგრაფიული და გეოფიზიკური კავშირის მიერ 1951 წელს. შემადგენლობაში მთავარი ადგილი უკავია აზოტს — 80% და — ჟანგბადს 20%. ქვედა მხარეზე მდებარეობს სტრატოსფერო, ხოლო მის ზევით თერმოსფერო იწყება. მეზოსფერო ძირითადად ემთხვევა ტურბოპაუზას. მეტეორები სიკაშკაშეს განიცდიან დედამიწის მეზოსფეროს ფენაში, ამასთანავე როგორც წესი, ამავე ფენაში წვას ექვემდებარებიან. ვერცხლისფერი ღრუბლები, როგორც ატმოსფეროს ფენომენი წარმოქმნას მეზოსფეროში იწყებს. სტრატოსფერო თერმოსფერო მეზოსფერო — სტატია დიდი რუსული ენციკლოპედიიდან (რუსული)
თერმოსფერო

თერმოსფერო (ბერძნ. θερμός – თბილი და σφαῖρα – სფერო) — დედამიწის ატმოსფეროს ფენა, რომელშიც ტემპერატურა მატულობს სიმაღლესთან ერთად. მდებარეობს ეგზოსფეროს, მეზოსფეროსა და მეზოპაუზას შორის. იწყება დაახლოებით 80 კმ სიმაღლიდან და ვრცელდება 500 კმ-მდე. ამ დონეების მდგომარეობა იცვლება ± 10-20% ფარგლებში. თერმოსფეროსთვის დამახასიათებელია ტემპერატურის დადებითი გრადიენტი. მეზოპაუზაში იგი ნულს უდრის, მაქსიმალური მნიშვნელობა აქვს 100-იდან 200 კმ-მდე და ნულის მაჩვენებელს კვლავ უბრუნდება ეგზოსფეროს სიახლოვეს. აქ ატმოსფერო თითქმის იზოთერმული ხასიათისაა. მეზოპაუზიდან ეგზოსფერომდე ტემპერატურა დაახლოებით იცვლება 200 К-იდან 1000-2000 К-მდე. ტემპერატურის განსაკუთრებული ვარიაციები ეგზოსფეროს საფუძველთანაა. თერმოსფეროს სიმჭიდროვე საშუალოდ განისაზღვრება 1,8 ×10^(-8) გ/სმ³-იდან (80 კმ-მდე) 1,8×10^(-15) გ/სმ³-მდე (500 კმ-მდე). 120 კმ სიმაღლეზე იწყება აირების დიფუზიური გაყოფა. 200-300 კმ-ზე თავს იჩენს უპირატესად რბილი ატომური ჟანგბადი. 500 კმ-ზე ზევით კიდევ უფრო რბილი ელემენტების შეფარდებითი კონცენტრაციებია: წყალბადისა ან ჰელიუმის სახით. მოლეკულების ნაწილაკები და ატომი თერმოსფეროში იონიზირებულ მდგომარეობაშია და თავმოყრილაი რამდენიმე ფენებში. ეგზოსფერო მეზოსფერო თერმოსფერო — სტატია დიდი რუსული ენციკლოპედიიდან (რუსული) Околоземное космическое пространство, пер. с англ., М., 1966; Красовский В. И., Штили и штормы в верхней атмосфере, М., 1971.
ეგზოსფერო

ეგზოსფერო (ძვ. ბერძნ. ἐξω — „გარეგანი“ და σφαῖρα — „სფერო“) — დედამიწის ატმოსფეროს ფენა; მისი ყველაზე გარეგანი ფენა. დამახასიათებელია ნეიტრონული ატომების დაბალი კონცენტრაცია (ნაწილაკების კონცენტრაცია n0<107სმ−3). მისი ქვედა სფერო თერმოსფეროა. ეგზოსფეროში ნაწილაკების თავისუფალი გარბენის სიგრძე იმდენად დიდია, რომ ნაწილაკები დისიპაციას პლანეტშორის სივრცეშიც განიცდიან. ამასთანავე მოძრაობენ უმეტესწილად ბალისტიკური მიმართულებით. ჰაერის „მასა“ ეგზოსფეროში უტოლდება 10¾10 ატმოსფერულ მასას. ყველაზე მეტად დისიპაციას ექვემდებარება რბილი აირები. ეგზოსფერო იწყება 450-800 კმ სიმაღლეზე. შედგება იონიზირებული აირისაგან (პლაზმები). ქვედა და შუა ნაწილი ძირითადად შედგება О და N ატომებისაგან. სიმაღლის მატებასთან ერთად სწრაფად იზრდება რბილი აირების შეფარდებითი კონცენტრაცია, განსაკუთრებით — იონიზირებული წყალბადისა. ეგზოსფეროში აირკინეტიკური ტემპერატურა უტოლდება 1500-3000 К-ს. მასზე გავლენას ახდენს დედამიწის მაგნიტური ველი, გარდა ამისა ეგზოსფეროშია თავმოყრილი დედამიწის რადიაციული სარტყლები. თერმოსფერო მეზოპაუზა ეგზოსფერო — სტატია დიდი რუსული ენციკლოპედიიდან (რუსული) Хвостиков И. А., Физика озоносферы и ионосферы, М., 1963; Ришберт Г., Гарриот О. К., Введение в физику ионосферы, пер. с англ., Л., 1975; Акасофу С. И., Чепмен С., Солнечно-земная физика, пер. с англ., ч. 1, М., 1974.
ნერესუნბიუ

ნერესუნბიუ (დან. Nørresundby) — ურბანული არეალი დანიაში, ოლბორგის მუნიციპალიტეტის ნაწილი. მდებარეობს ქალაქ ოლბორგის ჩრდილოეთით. 2012 წლის მონაცემებით მისი მოსახლეობა 21 671 ადამიანს შეადგენს. ოლბორგთან დაკავშირებულია საგზაო და სარკინიგზო ხიდებით. ნერესუნბიუში მდებარეობს გერმანიკული რკინის ხანისა და ვიკინგების დროინდელი დასახლებისა და სამარხის ნაშთები, სადაც ფუნქციონირებს მუზეუმი. დანიის ქალაქების სია Dansk Center for Byhistorie - Nørresundby ↑ BEF44: Population 1st January, by urban areas database from Statistics Denmark
ძვ. წ. 175

ვიკისაწყობში არის გვერდი თემაზე: ძვ. წ. 175 ანტიოქე IV ეპიფანე სელევკიდების ელინისტური სახელმწიფოს მეფე ხდება.
რინგსტედი

რინგსტედი (დან. Ringsted) — ქალაქი დანიაში, კუნძულ ზელანდიაში, რინგსტედის მუნიციპალიტეტში. 2012 წლის მონაცემებით ქალაქის მოსახლეობა 21 412 ადამიანს შეადგენს, მთლიანი მუნიციპალიტეტის კი 31 000-ს. რინგსტედი დედაქალაქ კოპენჰაგენიდან დაახლოებით 60 კილომეტრითაა დაშორებული. რინგსტედი დანიის ერთ-ერთი ყველაზე გადატვირთული და დაკავებული ქალაქია. იგი ზელანდიის შუაგულში მდებარეობს და კუნძულის სამხრეთ ნაწილს, კუნძულ ფუნენსა და იუტლანდიას კოპენჰაგენთან აკავშირებს. დანიის ქალაქების სია Statistics and Figures დაარქივებული 2003-08-18 საიტზე Wayback Machine. Ringsted municipality დაარქივებული 2021-05-07 საიტზე Wayback Machine. ↑ BEF44: Population 1 January, by urban areas database from Statistics Denmark ↑ დაარქივებული ასლი. დაარქივებულია ორიგინალიდან — 2012-02-12. ციტირების თარიღი: 2012-07-12.
მეზოპაუზა

მეზოპაუზა (მეზო... და ლათ. pausa – შეწყვეტა, შეჩერება) — დედამიწის ატმოსფეროს გარდამავალი ფენა მეზოსფეროსა და თერმოსფეროს შორის. ვრცელდება დაახლოებით 80-90 კმ სიმაღლეზე. მეზოპაუზის ფარგლებში მოქცეულია ტემპერატურის მინიმუმი, რომელიც შეადგენს დაახლოებით –100°C-სს (ტემპერატურა მუდმივია ან გრადიენტული). მის ზევით (დაახლოებით 400 კმ-მდე) ტემპერატურა ისევ იწყებს ზრდას. მეზოპაუზაში არსებული ტემპერატურა დედამიწის ატმოსფეროში ყველაზე ცივია. საინტერესო თავისებურება არის ის, რომ ზაფხულში არსებული ტემპერატურა უფრო ცივია ვიდრე ზამთარში. ხშირად ეს გარემოება ცნობილია მეზოპაუზის ანომალიის სახელწოდებით. ამ სიმაღლეზე შეინიშნება ატმოსფეროს ფენომენის — ვერცხლისფერი ღრუბლების არსებობა. დაკვირვებების შედეგად გამოირკვა, რომ მეზოპაუზაში ტემპერატურა კლებას განიცდის, ამასთანავე ამ ცვლილების საკითხზე მიმდინარეობს კვლევითი სამუშაოები. აღნიშნულ ფენომენთან დაკავშირებული კვლევების მოდელირება აგრეთვე შესრულებულია. თერმოსფერო მეზოსფერო მეზოპაუზა — სტატია დიდი რუსული ენციკლოპედიიდან (რუსული) ↑ International Union of Pure and Applied Chemistry. "mesosphere". Compendium of Chemical Terminology Internet edition ↑ Beig, G., Keckhut, P., Lowe, R.P., et al., 2003. Review of mesospheric temperature trends. Rev. Geophys. 41 (4), 1015. ↑ Roble, R.G., Dickinson, R.E., 1989. How will changes in carbon-dioxide and methane modify the mean structure of the mesosphere and thermosphere? Geophys. Res. Lett. 16 (12), 1441-1444. ↑ Akmaev, R.A., Fomichev, V.I., Zhu, X., 2006. Impact of middle-atmospheric composition changes on greenhouse cooling in the upper atmosphere. J. Atmos. Solar-Terr. Phys. 68 (17), 1879-1889. ↑ Ingrid Cnossen, Matthew J. Harris, Neil F. Arnold and Erdal Yiğit, "Modelled effect of changes in the CO2 concentration on the middle and upper atmosphere: sensitivity to gravity wave parameterization", Journal of Atmospheric and Solar-Terrestrial Physics (accepted October 2008 - in Press)
სტიქსი (თანამგზავრი)

სტიქსი (აგრეთვე ცნობილი როგორც S/2012 (134340) 1 ან P5) — პლანეტა პლუტონის პატარა ბუნებრივი თანამგზავრი, რომლის არსებობაც მეცნიერებმა 2012 წლის 11 ივლისს გამოაცხადეს. იგი პლუტონის მეხუთე დადასტურებული თანამგზავრია და აღმოჩენილ იქნა პლუტონის მეოთხე თანამგზავრის, S/2011 P 1-ის პოვნიდან 1 წლის შემდეგ. თანამგზავრი აღმოჩენილ იქნა 2012 წლის 26 ივნისსა და 9 ივლისს ჰაბლის კოსმოსური ტელესკოპის Wide Field Camera 3-ით გადაღებული ფოტოების შედეგად. აღმოჩენა წინ უსწრებდა კოსმოსურ ზონდ New Horizons-ის ჩამოსვლას, რომელიც გზაშია და ჯერ კიდევ პლუტონის სისტემაში იმყოფება. ამ ახალი მთვარის აღმოჩენამ გააჩინა ვარაუდი, რომ მზის სისტემის ამ ნაწილში სხვა მრავალი პატარა სხეულიცაა, რომელთა აღმოჩენა რთულია, რადგან შესაძლოა სისტემაში გავლისას მათ ზონდი დააზიანონ. თანამგზავრის დიამეტრი დაახლოებით 10—25 კილომეტრია. ფუგურა შორსაა ვარსკვლავიერი სიდიდისგან და მისი ალბედო სავარაუდოდ 0,35 — 0,04 შეადგენს. სტიქსის ორბიტული პერიოდი 20,2 ± 0,1 დღეა. მთვარეთა კომპლექსის სისტემა პლუტონის გარშემო შესაძლოა შორეულ წარსულში პლუტონისა და კოიპერის სარტყლის რომელიმე ობიექტის შეჯახების შედეგად წარმოიქმნა. Showalter, Mark. Hubble Press Release: Hubble Discovers a Fifth Moon Orbiting Pluto. 11 July 2012. ZME Science New moon discovered around Pluto – the fifth. 11 July 2012. ↑ Rob Preece. (11 July 2012) A cosmic discovery: Astronomers using NASA's Hubble Space Telescope find fifth moon orbiting Pluto. Daily Mail. ციტირების თარიღი: 11 July 2012. ↑ Mike Wall. (11 July 2012) Hubble telescope spots fifth moon orbiting Pluto. Christian Science Monitor. ციტირების თარიღი: 11 July 2012. ↑ NewsCenter - Hubble Discovers a Fifth Moon Orbiting Pluto (07/11/2012) - The Full Story. HubbleSite. ციტირების თარიღი: 12 July 2012. ↑ BBC News - Hubble discovers new Pluto moon. Bbc.co.uk. ციტირების თარიღი: 12 July 2012. ↑ 5.0 5.1 Ray Sanders. (11 July 2012) Hubble Space Telescope detects fifth moon of Pluto. Phys.org. ციტირების თარიღი: 11 July 2012. ↑ Thomas H. Maugh II. (11 July 2012) Astronomers find fifth moon at Pluto. Los Angeles Times. ციტირების თარიღი: 11 July 2012.
თერმოპაუზა

თერმოპაუზა (ბერძნ. νέρμη – და παύσιζ – შეწყვეტა, შეჩერება) — დედამიწის ატმოსფეროს ზედა ფენა, რომელიც ვრცელდება თერმოსფეროს ზედა ნაწილში. დამახასიათებელია მუდმივი ტემპერატურისკენ გადასვლები. უფრო ზევით მდებარეობს ეგზოსფერო. თერმოპაუზის განლაგება დამოკიდებულია მზის აქტივობის დონეზე და შესაძლოა ირყეოდეს 400-იდან 800 კმ-მდე ფარგლებში. ტემპერატურა უდრის 500-2000 K-ს, რაც აგრეთვე დამოკიდებულია წელიწადის დროებსა და მზის აქტივობაზე. ეგზოსფერო თერმოსფერო თერმოპაუზა – ინფორმაცია დაარქივებული 2016-03-04 საიტზე Wayback Machine. (რუსული)
ძვ. წ. 176

ვიკისაწყობში არის გვერდი თემაზე: ძვ. წ. 176 კლეოპატრა I — ეგვიპტის დედოფალი
ენრიკე პენია ნიეტო

ენრიკე პენია ნიეტო (ესპ. Enrique Peña Nieto; დ. 20 ივლისი, 1966.) — მექსიკელი პოლიტიკოსი, მექსიკის პრეზიდენტი 2012-2018 წლებში. 2005-2011 წლებში იგი მეხიკოს შტატის გუბერნატორი იყო. 2011 წლის 19 სექტემბერს მან საკუთარი კანდიდატურა მექსიკის 2012 წლის საპრეზიდენტო არჩევნებზე წამოაყენა და ფორმალურად 2011 წლის 27 ნოემბერს დარეგისტრირდა როგორც კანდიდატი. 2 ივლისს, ნიეტომ თავი საპრეზიდენტო არჩევნებში გამარჯვებულად გამოაცხადა, მის მიერ დაგროვილი ხმები 37—38% იყო. მოქმედმა პრეზიდენტმა, ფელიპე კალდერონმა მას გამარჯვება მიულოცა. პენია ნიეტო მეხიკოს შტატის ქალაქ ატლაკომულკოში დაიბადა. ბაკალავრის ხარისხი პანამერიკულ უნივერსიტეტში (Universidad Panamericana) მიიღო, ბიზნესის მაგისტრის კი EGADE Business School-ში. მექსიკის პრეზიდენტი Enrique Peña Nieto's profile დაარქივებული 2012-01-07 საიტზე Wayback Machine. in the Mexico 2012 Election დაარქივებული 2011-09-04 საიტზე Wayback Machine. official website Official personal website Biography by CIDOB დაარქივებული 2014-12-04 საიტზე Wayback Machine. (ესპანური) ↑ „Mexico's 2012 Presidential Favorite Announces Candidacy“. Fox News. 21 September 2011. ↑ Instituto Federal Electoral: Elecciones 2012. Grupo Reforma. დაარქივებულია ორიგინალიდან — მარტი 5, 2016. ციტირების თარიღი: July 2, 2012. ↑ Enrique Méndez y Rosa Elvira Vargas. (July 7, 2012) Peña Nieto: alentaré la reconciliación y no habrá pacto ni tregua con el crimen Spanish. La Jornada. ციტირების თარიღი: July 2, 2012.
ძვ. წ. 177

ვიკისაწყობში არის გვერდი თემაზე: ძვ. წ. 177 მაკედონიის უკანასკნელი მეფე პერსევსი სელევკიდების სახელმწიფოს მმართველის, სელევკე IV-ის ქალიშვილზე ქორწინდება.
ტურბოპაუზა

ტურბოპაუზა — დედამიწის ატმოსფეროს ფენა, რომლის ქვემო ნაწილში გაბატონებულია ტურბოლენტური დინება. ტურბოპაუზის ქვედა ფენა ცნობილია ჰომოსფეროს სახელწოდებით, სადაც ატმოსფეროს ქიმიური შედგენილობა უცვლელი რჩება. ზედა ფენას ჰეტეროსფერო ეწოდება, სადაც ჭარბობს მოლეკულური დიფუზია და ატმოსფეროს ქიმიური შედგენილობა სიმაღლის მომატებასთან ერთად იცვლება. ატმოსფეროს ყველაზე მაღალი ფენები შედგება უმეტესწილად წყალბადისა და ჰელიუმისაგან. ტურბოპაუზა მდებარეობს მეზოპაუზის სიახლოვეს, მეზოსფეროსა და თერმოსფეროს საზღვარზე, დაახლოებით 100 კმ სიმაღლეზე. მეზოპაუზა მეზოსფერო თერმოსფერო ტურბოპაუზა – მეტეოროლოგიური ლექსიკონი (ინგლისური) ტურბოპაუზა – ინფორმაცია დაარქივებული 2016-03-04 საიტზე Wayback Machine. (რუსული)
ძვ. წ. 178

ვიკისაწყობში არის გვერდი თემაზე: ძვ. წ. 178 ძვ. წ. 178 — წლების რაოდენობა ქრისტესშობამდე.